Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Vajaa viikko sitten tulitaukoon päättyneen -
Israelin ja Palestiinan Islamilaisen Jihadin välisen minisodan taustalla -
on suurella todennäköisyydellä ollut Iranin Vallankumouskaarti, -
jonka lähes täydellisessä valvonnassa järjestö on ollut jo -
yli neljä vuosikymmentä, siis perustamisestaan lähtien.
Sotilaalliset toimet alkoivat sen jälkeen, -
kun Israelin armeijan erikoisjoukot pidättivät etsintäkuulutetun -
Islamilaisen Jihadin Länsirannan alueen johtajan Bassem Saadin -
elokuun alussa Jeninissä tehdyssä ratsiassa, -
jonka yhteydessä toinen Jihad johtaja sai surmansa.
Islamilainen Jihad kosti pidätyksen ja surman, -
aloittaen rakettien ampumisen Israelin puolelle, -
joka johti Israelin armeijan vastaiskuihin ja edelleen -
voimakkaampaan rakettien ampu- miseen Islamilaisen Jihadin puolelta.
Hamas-järjestö ei osallistunut sotaan -
vaan koetti yhdessä Egyptin kanssa saada sotatoimet loppumaan.
Israelin armeija ilmoitti surmanneensa -
Palestiinan Islamilaisen Jihadin kaikki komentajat, -
ja tuhonneensa asevarikot, raketti- ja pommitehtaat ja tukikohdat.
Ennen kuin tulitauko astui voimaan, -
Islamilainen Jihad oli ampunut Israeliin hieman alle tuhat rakettia -
ja lyhyen kantaman ohjusta. Niistä 160 räjähti jo Gazan puolella, -
surmaten 15 ihmistä, muun muassa useita lapsia.
Israelin ilmapuolustusjärjestelmä Iron Dome tuhosi yli 300 rakettia, -
toistakymmentä putosi asutuille seuduille -
ja loput, suurin osa asumattomille alueille -
ilman että yhtään israelilaista olisi saanut surmansa.
Tätä uutiskatsausta kirjoitettaessa tulitauko on vielä pitänyt.
Juutalaisten kansallista muistopäivää, Tisha b `Avia, -
vietettiin viikko sitten, alkaen lauantaina 6. elokuuta.
Tuolloin muisteltiin kahden temppelin, -
sekä Salomonin että Herodeksen aikaisten -
tuhoutumisia vuosituhansia sitten.
Toisin kuin Jom Kippur, Rosh Hashana ja muut suuret juutalaiset juhlat, -
Tisha b'Av ei ole raamatullinen kalenteritapahtuma, -
vaikka se onkin nyttemmin myös paastopäivä.
Sen perustivat talmudin tutkijat, -
joten se on peräisin rabbiinisesta, ei raamatullisesta juutalaisuudesta.
Samaiseen päivään on liitetty useita muitakin diasporan aikaisia tragedioita,
mutta nyttemmin tämän päivän muistamisen yhteydessä -
on nostettu esiin yhä voimakkaammin -
tulevan kolmannen temppelin rakentamisen suunnitelmat.
Vaikka parlamenttivaaleihin on aikaa vielä 2,5 kuukautta, -
ovat asetelmat alkaneet vähitellen selkiytyä ja -
eri blokit muotoutua omiksi kokonaisuuksikseen.
Tämän hetken asetelmat näyttäisivät vahvasti siltä, -
että entinen pääministeri Benjamin Netanjahu ja -
uskonnollinen oikeistoblokki olisivat tulossa takaisin valtaan -
ja siten myös pääministeriryhmäksi.
Niin sanottuun koalitiohallitukseen ei juuri kukaan enää usko, -
sillä se edellyttäisi arabipuolueiden ottamista mukaan hallitusvastuuseen,
jota ajatusta enää kovin harva kannattaa.
Vaa'ankielipuolueeksii näyttäisikin nousevan, -
tämänhetkisten gallupien mukaan, -
entisen pääministeripuolue Yaminan äänestäjät, -
jotka ovat siirtymässä kannattamaan uutta Sionist Spirit puoluetta, -
joka olisi ylittämässä vaalikynnyksen neljän kansanedustajan voimin.
Liittyessään Likudin johtamaan uskonnolliseen oikeistoon, -
se toisi ryhmälle usean paikan enemmistön parlamentissa.
Äänestäjien keskuudessa vallitsee kuitenkin vielä melkoinen epävarmuus,
lähes 20 prosenttia ei ole vielä ilmaissut julkisesti kantaansa siihen, -
ketä he tulevat äänestämään.
Jerusalemin apulaispormestari ja tulevissa vaaleissa -
myös Likud-puolueen ehdokas Fleur Hassan-Nahoum -
sanoin Jerusalem Postille antamassaan haastattelussa, -
että Likudin johtajan ja entisen pääministeri Benjamin Netanyahun -
lahjonta-, petos- ja luottamusrikkomus- tapaukset ovat hajoamassa.
Hänen mukaansa ne osoittavat, että poliitikoilla tulisi olla -
koskemattomuus rikostutkinnan suhteen ollessaan vallassa, -
eikä ainakaan tuomita heitä ennen kuin oikeus on tehnyt niistä päätöksen.
"Useimmissa demokraattisissa maissa pääministereillä, presidenteillä -
tai kansanedustajilla on jonkinlainen koskemattomuus, -
koska heti kun sinusta tulee virkamies tai hallituksen päämies, -
olet niiden ihmisten automaattinen kohde, jotka haluavat vetää sinut alas",
Hassan-Nahoum sanoi.
"Koska he eivät voi vetää sinua alas vaaleissa, he ottavat esiin -
toisen tavan, heittelemällä mutaa ja toivomalla, että se tarttuu kiinni.
Kun tarkastellaan, missä Netanyahu-tapaukset ovat nykyään, -
ne ovat käytännössä hajoamassa.
Ainoa oikea tapa, joka olisi pitänyt tehdä, -
on odottaa, kunnes hän on päättänyt virka kautensa, -
ja sitten nostaa sitten syytteet häntä vastaan."
Näin Jerusalemin apulaispormestari Fleur Hassan-Nahoum, -
joka edustaa niin kutsuttua Anglo-Likud ryhmää.
Palestiinalaishallinto on jälleen kerran näyttänyt pitkää nenää -
sekä Euroopan unionille että YK:n ihmisoikeusjärjestöille, -
nostamalla palkkoja tuomituille terroristeille, jotka tappoivat -
yhdeksän ihmistä 20 vuotta sitten tapahtuneessa pommi-iskussa.
Palestiinalaishallinnon ilmoitus näiden neljän terroristin palkkojen -
lähes 15 prosentin korotuksesta -
osui samaan ajankohtaan Tish b`Avin kanssa sunnuntaina, -
ja myös 6. elokuuta tapahtuneen pommi-iskun 20-vuotispäivän kanssa.
Isku tapahtui Jerusalemin Heprealaisessa yliopiston kampuksella
Frank Sinatra-nimisessä kahvilassa heinäkuun viimeisenä päivänä -
vuonna 2002. Siinä sai surmansa yhdeksän ihmistä ja -
heidän lisäkseen 80 muuta loukkaantui.
Viimeisen 20 vuoden aikana Mahmoud Abbasin hallinto on -
maksanut tämän iskun tehneille neljälle terroristille -
yli 2,5 miljoonaa dollaria. Heidän jokaisen kuukausipalkkansa nousevat,
siis edelleen vankilassa ollessaan nyt noin 2500:n dollariin kuukaudessa.
Sen lisäksi he saavat noin sadan dollarin lisämaksun kuukaudessa, -
koska asuivat iskun teon aikana Jerusalemissa.
Israelin Turvallisuuskabinetti äänesti sunnuntaina -
600:n miljoonan shekelin vähentämisestä -
Israelin palestiinalaishallinnolle keräämistä veroista ja tulleista, -
kuten sen on lain mukaan tehtävä niin kauan kuin PA maksaa terroristeille, -
jotka ovat hyökänneet israelilaisia vastaan.
Israel on toistuvasti vaatinut Euroopan unionia, Yhdistyneitä kansakuntia ja -
kaikkia avustusjärjestöjä lopettamaan avustukset Palestiinalaishallinnolle, -
kunnes tämä pay for slay, eli tapporahajärjestelmä on lakkautettu.
Lupauksista huolimatta, yksikään järjestö ei ole vielä tehnyt niin.
Venäjä, joka on itse osallistunut erityisoperaatioksi nimeämäänsä -
hyökkäyssotaan Ukrainassa helmikuusta lähtien, -
vaati molempia osapuolia, Israelia ja Islamilaista Jihadia -
osoittamaan maksimaalista pidättyväisyyttä, mutta on tuominnut -
Israelin toimet Gazan kaistalla viime viikonvaihteen aikana.
Venäjän ulkoministeriö ilmoitti, että Moskova on vakavasti huolissaan -
uudesta aseellisesta väkivallasta alueella, -
jotka alkoivat Israelin ilmaiskuista Gazan, -
ja joihin palestiinalaisryhmät reagoivat -
ja aloittivat massiivisen mielivaltaiset pommitukset Israelin alueelle.
Ministeriö mainitsee, että Kreml seuraa tapahtumia -
syvästi huolestuneena, ja sanoi, -
että täysimittaisen sotilaallisen vastakkainasettelun jatkaminen -
pahentaisi humanitaarista tilannetta Gazan alueella.
Ulkoministeriön tiedottaja unohti mainita Venäjän omat, -
monin verroin pahemmat toimet Ukrainassa, mutta korosti sen sijaan, -
että Moskova vahvistaa periaatteel- lisen ja johdonmukaisen kantansa, -
joka näkyy yleiskokouksen ja YK:n turvallisuusneuvoston -
asiaa koskevissa päätöslauselmissa.
Tällä hän tarkoitti Venäjän tukea -
Palestiinan ja Israelin välisen konfliktin kattavaan ja -
pitkäaikaiseen ratkaisuun kahden valtion periaatteen mukaisesti.
Huolimatta Iranin kaksi viikkoa sitten antamista uhkailuista -
tuhota New York, tai sitten sen vauhdittamana, -
läntisten valtioiden neuvottelijat ovat palaamassa jälleen -
neuvottelemaan Iranin kanssa vuoden 2015 JCPOA sopimuksesta.
Eri valtioiden huippuneuvottelijat ilmoittivat viime sunnuntaina -
olevansa optimistisia mahdollisuudesta päästä sopimukseen -
Teheranin uraanin rikastamiseen liittyvistä rajoituksista.
Olemme joko viiden minuutin tai viiden sekunnin päässä maaliviivasta,
kertoi Venäjän suurlähettiläs Mihail Uljanov toimittajille Wienissä, -
hänen mukaansa ratkaisematta on enää kolme tai neljä pientä ongelmaa.
"Ne ovat tosin herkkiä erityisesti iranilaisille ja amerikkalaisille" -
Uljanov sanoi. "En voi taata, mutta vaikutelma on, -
että olemme menossa oikeaan suuntaan."
Myös Euroopan unionin pääneuvottelija Enrique Mora -
sanoi olevansa optimistinen neuvottelujen edistymisestä.
Näin Jerusalem uutiset tällä kertaa. Muistahan rukoilla rauhaa -
tuolle kaupungille, maalle ja koko Lähi-itään, -
nyt erityisesti myös Ukrainan kansalle. Nähdään taas viikon kuluttua.
Tekstitys: TV7
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.